**Tale Næss Lysestøl** (født 22. mars 1969 i Bærum) er en norsk forfatter,dramatiker og dramatug bosatt i Tromsø. Næss har hovedfag i filmvitenskap fra Norges teknisk-naturvitenskapelige universitet, har studert sosialantropologi og folkloristikk ved Universitetet i Oslo og har gått forfatterstudiet ved Høgskolen i Telemark – Bø. Næss har doktorgrad i kunstnerisk utforskning med fokus på scenetekst fra Kunsthøgskolen i Oslo.

Næss debuterte som forfatter i 1992 med romanen *Månen har ikke hender*, og har siden skrevet lyrikk, romaner og drama for film, radio og teater. Arbeidet har resultert i en rekke oppførelser og presentasjoner i inn- og utland. Blant annet på Festspillene i Nord Norge, på Hålogaland Teater, Vårscenefest, KHiO, Vega Scene, Galleri Bananaz, Festival Quarteri dell`Arte, Cornerteateret og UNCW, North Carolina, US. Næss debuterte som dramatiker i 2000 med stykket *Den hvite byen*, som ble satt opp på Trøndelag Teater.

Næss er involvert i en rekke ulike scenekunstprosjekter og har en særlig interesse for interdisiplinært arbeid og for tekst som en teatral hendelse i seg selv. Hennes arbeid innehar stort rom for utforskning og er i stadig dialog med omgivelsene.

Sammen med Trond Peter Stamsø Munch driver hun produksjonsselskapet NOOR produksjoner.

Fra 2012-2015 arbeidet Næss som dramaturg ved Hålogaland teater. Her kuraterte hun blant annet prosjektet ArtLab, en serie scenekunstlaboratorier der undersøkelsen og utforskningen sto i sentrum. Dette prosjektet er nå videreført i regi av Davvi - Senter for scenekunst, hvor Næss har stillingen som prosjektleder.

Familie
-------

Tale Næss Lysestøl er datter av forfatterne Inga E. Næss og Axel Jensen og er gift med skuespilleren Trond Peter Stamsø Munch.

Bibliografi
-----------

2020: *Mørket – fienden i oss*, KHiO og Routledge, USA (dramatikk)

2019: *S O A R E/Sweatshop - Aleppo/Korridorer og Rom,* Transit Forlag (dramatikk)

2018: *Strømmer/Vilde,* Nieuwe Toneel-bibliotheek, Nederland (dramatikk)

2014: *Haven/Funn/Her er det,* Transit Forlag (dramatikk)

2008: *Strømmer /det tredje stadiet/Lys-Mørke*, Transit Forlag (dramatikk)

1998: *Hummermørke,* Gyldendal (poesi)

1996: *Ka,* Gyldendal (roman)

1994: *Natten er et langt skudd,* Gyldendal (poesi)

1992: *Månen har ikke hender*, Gyldendal (roman)

Oppførte scenetekster
---------------------

2023: *Betenkningstid*: helaftens skuespill i samskrivning med M. Kolbenstvedt (Grusomhetens Teater)

2020: *Mørket – Fienden i oss* i samskrivning med Skåden/EÌrikdottìr/Iumento/Ostermaier, vinnertekst Bergen Dramatikkfestival (Cornerstone)

2019: *Darkness: the Enemy Inside* i samskrivning med Skåden/EÌrikdottìr/Iumento/Ostermaier (UNC Wilmington) USA

2019: *Sweatshop – Aleppo,* Vinnertekst for Dramatikkfestivalen (Vega Scene)

2018: *den Velsignede –* monolog (turnèforestilling - NOOR produksjoner ANS)

2018: *Blott en Dag*, konsertforestilling (turnèforestilling - Hålogaland Teater)

2016: *Korridorer og Rom/Corridoi i Stanzi* – monolog (Festival Quartieri dell’Arte)

2015: *Intime Brev*– manus, oversettelse, tilrettelegging (NOSO/Hålogaland Teater)

2013: *Funn* – hørespill (NRK radioteater)

2010: *Vilde* – monolog (Vega kommune Norge, Teatro Limonaia, Italia, Tunnelmakereij Nederland m.flere)

2008: *en Palestinsk reise*, konsertforestilling (Trøndelag Teater/NOOR produksjoner/Hålogaland Teater)

2006: *Strømmer*, helaftens skuespill (Ferske Scener)

2003: *Haven* – hørespill (NRK)

2000: *den Hvite Byen*, Trøndelag Teater

I samme periode har det vært flere iscenesatte lesninger av scenetekster som *Vilde*, *S O A R E*, *Sweatshop- Aleppo, KIRIBATI* og *Strømmer* i inn og utland

Samarbeidsprosjekter
--------------------

2024: *the Phone Project* (Jennifer Torrence og Jo-David Meyer Lysne)

2023: *the time difference of arrival*, med Fabrice Moinet

2023: *Blodklubb 4,* med Ferske Scener, Vårscenefest

2020: *Tro, Håp og Thermodynamikk,* med STATEX for FiNN og Høstscena

2020: *Minefelt,* i samarbeid med M. Kolbenstvedt for Fakta Morgana/K.A.O.S. AS, på Kunstneres Hus

2019 : *Waterfront Laboratory:* med/for KORO ( STATEX )

2018 : *D I Y - manualer for en mulig framtid* forestilling - FNN/KHiO/HT (STATEX)

2018 :  *Odyseen Everything is a remix* (i samarbeid med Ida Løken Valkeapää)

2016 : *Stat og Ekstase,* forestilling - FNN (STATEX)

2008: *Himmelsoli -* improvisert konsert, Næss/Duch/Kaasbøll/Breivik

2004: *Relics*, installasjon i samarbeid med Vibeke Steinsholm (Stamsund Internasjonale Teaterfestival)

Omsluttende lydarbeider
-----------------------

2020: *City Dwellers # 7*, Galleri Bananaz

2019: C*ity Dwellers # 5 - 6*, Vega Scene

2018: *City Dwellers # 1 – 4,* KHiO

Referanser
----------

1. ↑  «Ferske Scener- Tale Næss». Besøkt 30. januar 2024.
2. ↑  «Dramatikkens hus». Besøkt 28. september 2023.
3. ↑  «Deichman- ROMAN Månen har ikke hender». Besøkt 30. januar 2024.
4. ↑  «trafo.no Mentor Tale Næss». Besøkt 30. januar 2024.
5. ↑  «Dramatiker.no- aktuelt- disputas Tale Næss». Besøkt 30. januar 2024.
6. ↑  «Noor produskjoner.». Besøkt 30. januar 2024.
7. ↑  «teaterlosjen.no- pre-teatertanker med Tale Næss». Besøkt 30. januar 2024.
8. ↑  «Davvi». Besøkt 4. oktober 2023.
9. ↑  «davvi.org prosjekter, ArtLab». Besøkt 30. januar 2024.

Kilder
------

* Presentasjon av Tale Næss i Forfatterkatalogen på Forfattersentrums nettsider
* 

  

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |



1. ↑